laion/Wikipedia-Exotic huggingface dataset:
ריבר פיניקס

ריבר ג'וד פיניקס (באנגלית: River Jude Phoenix;‏ 23 באוגוסט 1970 – 31 באוקטובר 1993) היה שחקן קולנוע יהודי-אמריקאי, שהיה מועמד לאוסקר. מת ממנת יתר בגיל 23. אחיהם של השחקנים חואקין פיניקס וסאמר פיניקס. נולד כריבר ג'וד בוטום במדראס, אורגון, לאב נגר קתולי ולאם יהודיה, ילידת הברונקס, שעבדה כמזכירה. כשהיה ילד הופיע יחד עם אחותו בהופעות רחוב, כדי לעזור בכלכלת המשפחה. הוא וכל בני משפחתו היו טבעונים. כבר בהיותו ילד דחפו הוריו אותו ואת אחיו להשתתף בסרטים ובסדרות. בגיל 12 החל להופיע בטלוויזיה, בסדרה "שבע כלות לשבעה אחים" בין השנים 1982–1983, בה הופיע גם אחיו השחקן, חואקין פיניקס, הצעיר ממנו בארבע שנים. את תפקידו הראשון בקולנוע עשה בסרט הטלוויזיה "Backwards: The Riddle of Dyslexia", שנתיים אחר כך. בנוסף כיכב בסרט הטלוויזיה "הישרדות" (1985). הפריצה שלו הגיעה כשגילם את דמותו של כריס בדרמת הנעורים על פי סטיבן קינג, "אני והחבר'ה" (1986). באותה שנה שיחק פיניקס בסרטו של הבמאי פיטר וויר, "חוף המוסקיטו", המבוסס על ספרו של פול תרו. בשנת 1988 השתתף בסרטו של סידני לומט "אהבה במלכוד". עליו היה מועמד לפרס אוסקר לשחקן המשנה הטוב ביותר. עוד באותה שנה, השתתף פיניקס בסרט הפעולה של הבמאי ריצ'רד בנג'מין, "שתולים באמריקה", לצידו של סידני פואטייה. באותה שנה שיחק בסרט הנעורים "לילה בחייו של ג'ימי רירדון" לצד מת'יו פרי. בהמשך גילם את אינדיאנה ג'ונס הצעיר בחלק השלישי של זיכיון ההרפתקאות של סטיבן ספילברג "אינדיאנה ג'ונס ומסע הצלב האחרון" (1989). שנתיים לאחר מכן, לאחר שורה של סרטי נעורים, הופיע פיניקס בתפקיד מייק ב"איידהו שלי", בבימויו של גאס ואן סנט. שם גילם נער ליווי החי ברחוב וסובל מנרדמות (נרקולפסיה), אשר תר אחר אמו שנטשה אותו - תפקיד מורכב אותו גילם פיניקס בהשפעה רבה מהופעותיו הקולנועיות של ג'יימס דין. פיניקס השתתף באלבום הסולו השני של גיטריסט להקת רד הוט צ'ילי פפרז, ג'ון פרושיאנטה, הנקרא "Smile From the Streets You Hold", בשיר "Height Down". בנוסף הקים להקה בשם " Aleka's Attic", שכללה את אחותו ריין. ב-31 באוקטובר 1993 מת פיניקס, בגיל 23, ממנת יתר של הרואין וקוקאין, שלקח מחוץ למועדון ה-"Viper Room" בהוליווד. בניתוח שלאחר המוות, התגלו גם תרופות נגד שיעול וקנאביס בדמו. גופתו נשרפה בגיינסוויל, פלורידה, בבית הלוויות מילאם. פיניקס היה אמור לשחק את תפקידו של ג'ים קארול, נער המכור לסמים, בסרט הדרמה "יומן נעורים" (1995). בעקבות מותו בטרם עת נבחר להחליפו בתפקיד השחקן לאונרדו דיקפריו. מדיה וקבצים בנושא ריבר פיניקס בוויקישיתוף ריבר פיניקס, ברשת החברתית פייסבוק ריבר פיניקס, במסד הנתונים הקולנועיים IMDb (באנגלית) ריבר פיניקס, באתר AllMovie (באנגלית) ריבר פיניקס, באתר Rotten Tomatoes (באנגלית) ריבר פיניקס, במסד הנתונים הקולנועיים KinoPoisk (ברוסית) ריבר פיניקס, באתר MusicBrainz (באנגלית) ריבר פיניקס, באתר Discogs (באנגלית) ריבר פיניקס, באתר Songkick (באנגלית) מיכל הניג, ילדים יפים: ריבר פיניקס חוגג 40, באתר nrg‏, 18 באוגוסט 2010 ג'פרי מקנאב, הגרדיאן, 20 שנה אחרי מותו ריבר פיניקס מוציא סרט חדש, באתר הארץ, 15 באוקטובר 2012 לירון סיני, מורשת של אובדן ויופי: 20 למות ריבר פיניקס, באתר ynet, 31 באוקטובר 2013 האדלי פרימן, הגרדיאן, הסיפור שלא סופר על ריבר פיניקס, באתר הארץ, 30 באוקטובר 2018 ריבר פיניקס, באתר "Find a Grave" (באנגלית) Where were you when River Phoenix died?: The vegan James Dean is being mourned by teenagers from Ilkley to Bristol, says Rose Rouse
גביע לייבר 2022

גביע לייבר 2022 (באנגלית: 2022 Laver Cup) הוא המהדורה החמישית של טורניר גביע לייבר בטניס, המפגיש את "נבחרת אירופה" (Team Europe) מול "נבחרת העולם" (Team World) המייצגת את יתר יבשות העולם. הטורניר נערך באולם O2 ארנה בלונדון, בריטניה, בין 23 ל-25 בספטמבר 2022. נבחרת העולם גברה על נבחרת אירופה 8–13 וזכתה בגביע בפעם הראשונה. הטורניר היה הטורניר האחרון בקריירה הפעילה של רוג'ר פדרר, ששיחק זוגות בלבד ביום הראשון של התחרות, ולאחריו פרש מפעילות. ניצחון במשחק ביום הראשון מעניק לקבוצה המנצחת נקודה אחת, ביום השני - שתי נקודות, וביום השלישי - שלוש נקודות.
טרה ג'ונס

טרה אייזיאה ג'ונס (באנגלית: Tre Isiah Jones; נולד ב-8 בינואר 2000) הוא כדורסלן אמריקאי המשחק בקבוצת סן אנטוניו ספרס מליגת ה-NBA, בעמדת הרכז. אחיו הצעיר של הכדורסלן טיוס ג'ונס. ג'ונס נולד וגדל בעיר אפל ואלי שבמינסוטה. בסיום שנתו האחרונה ב"תיכון אפל ואלי" זכה בתואר שחקן התיכונים של העונה במינסוטה ("Minnesota Mr. Basketball") ונבחר להשתתף במשחק מקדונלד'ס אול-אמריקן. בשנת 2017 החל ללמוד באוניברסיטת דיוק, והצטרף לקבוצת הכדורסל שלה יחד עם זאיון ויליאמסון, אר. ג'יי. בארט וקאם רדיש. בשתי עונותיו בקבוצה העמיד ממוצעים של 12.4 נקודות, 5.8 אסיסטים ו-4.0 ריבאונדים למשחק. בדראפט ה-NBA‏ 2020 נלקח ג'ונס בבחירה ה-41, על ידי סן אנטוניו ספרס. בעונתו השלישית בקבוצה, 2022/2023, שימש כרכז הפותח של הספרס, ורשם ממוצעים של 12.9 נקודות ו-6.6 אסיסטים למשחק. ב-2 באפריל 2023 השיג את הטריפל-דאבל הראשון בקריירה שלו, במשחק מול סקרמנטו קינגס, ושישה ימים לאחר מכן שחזר את ההישג במשחק מול מינסוטה טימברוולבס. מדיה וקבצים בנושא טרה ג'ונס בוויקישיתוף טרה ג'ונס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA
בריהו ארגאווי

בריהו ארגאווי (נולד ב-28 בפברואר 2001) הוא אתלט אתיופי, סגן אלוף אולימפי (פריז 2024) בריצת 10,000 מטר. שיאן העולם הנוכחי (2023) בריצת 5 ק"מ. באליפות העולם עד גיל 20 שנערכה ביולי בטמפרה שבפינלנד זכה ארגאווי במדליית ארד בריצת 10,000 מטר בשיא אישי חדש של 27:48.41 דקות, אחרי רונקס קיפרוטו מקניה (27:21.08 דקות) וג'ייקוב קיפלימו מאוגנדה (27:40.36 דקות). במשחקים האולימפיים לנוער שנערכו באוקטובר בבואנוס איירס שבארגנטינה זכה ארגאווי במדליית כסף בריצת 3000 מטר. באולימפיאדת טוקיו שנערכה ביולי בטוקיו שביפן סיים ארגאווי במקום הרביעי בריצת 10,000 מטר בתוצאה של 27:46.16 דקות. ב-31 בדצמבר קבע ארגאווי שיא עולם בריצת 5 ק"מ בתחרות שנערכה בברצלונה שבספרד כשקבע תוצאה של 12:49 דקות, שיפור של שתי שניות לשיאו של ג'ושוע צ'פטגאי מאוגנדה. באליפות העולם באולם שנערכה במרץ בבלגרד שבסרביה סיים ארגאווי במקום 23 בריצת 3000 מטר בתוצאה של 7:58.59 דקות. באליפות העולם שנערכה ביולי ביוג'ין שבאורגון, ארצות הברית סיים ארגאווי במקום השביעי בריצת 10,000 מטר בתוצאה של 27:31.00 דקות. באליפות העולם שנערכה באוגוסט בבודפשט שבהונגריה סיים ארגאווי במקום הרביעי בריצת 10,000 מטר בתוצאה של 27:55.71 דקות. בנוסף, סיים במקום שמיני בריצת 5000 מטר בתוצאה של 13:12.99 דקות. באולימפיאדת פריז שנערכה באוגוסט זכה במדליית כסף בריצת 10,000 מטר בתוצאה של 26:43.44 דקות, אחרי ג'ושוע צ'פטגאי מאוגנדה (26:43.14 דקות) ולפני גרנט פישר מארצות הברית (26:43.46 דקות). 3000 מטר: 7:26.20 דקות (2022) 5000 מטר: 12:40.45 דקות (2023) 10000 מטר: 26:31.13 דקות (2024) 5 ק"מ: 12:49 דקות (2021), שיא עולם 10 ק"מ: 26:33 דקות (2023), שיא אתיופיה מדיה וקבצים בנושא בריהו ארגאווי בוויקישיתוף בריהו ארגאווי, ברשת החברתית פייסבוק בריהו ארגאווי, באתר olympedia.org בריהו ארגאווי, באתר התאחדות האתלטיקה הבין-לאומית Ethiopia's Berihu Aregawi and Ejegayehu Taye shatter 5K world records באתר Canadian Running Magazine, ‏ 31 בדצמבר 2021 (באנגלית)
נותנת לי בית

"נותנת לי בית" הוא שיר שהוקלט על ידי הזמר הישראלי חן אהרוני. את השיר הוציאה ב-6 בדצמבר 2015 לאור חברת התקליטים Mobile1 Music כסינגל שלא מתוך אלבום אולפן. נכתב על ידי אהרוני לצד סהר חגי ללחן שהראשון חיבר. הפקתו בוצעה על ידי גיא בן חמו וחן יעקובסון. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-200 אלף השמעות. הוא הגיע למקום השני ברשימת ההשמעות השבועיות לפי מדיה פורסט. הווידאו קליפ הרשמי שלה פורסם בערוץ היוטיוב של אהרוני ביום צאת השיר. הוא שודר בכל תחנות הטלוויזיה והפך לויראלי באפליקציית מיוזיקלי. חן אהרוני - נותנת לי בית Chen Aharoni, יוטיוב - נותנת לי בית - ספוטיפיי Notenet Li Bait - Single, אפל מיוזיק
אקים בלייק

אקים בלייק (באנגלית: Ackeem Blake; נולד ב-21 בינואר 2002) הוא אתלט ג'מייקני, זוכה מדליית ארד באליפות העולם באולם (גלאזגו 2024) בריצת 60 מטר ואלוף אמריקה הצפונית, אמריקה המרכזית והקריביים (פריפורט 2022) בריצת 100 מטר. בלייק נולד וגדל בג'מייקה. באליפות העולם שנערכה ביוג'ין שבאורגון, ארצות הברית ביולי 2022 סיים במקום 18 בריצת 100 מטר בתוצאה של 10.19 שניות ובמקום רביעי בריצת שליחים 4x100 מטר, בתוצאה של 38.06 שניות. באליפות אמריקה הצפונית, אמריקה המרכזית והקריביים שנערכה בפריפורט, איי בהאמה באוגוסט אותה שנה הוא זכה בשתי מדליות, זהב וארד. מדליית זהב בריצת 100 מטר בשיא אליפות חדש של 9.98 שניות ומדליית ארד בריצת שליחים 4x100 מטר בתוצאה של 38.94 שניות. באליפות העולם שנערכה בבודפשט, הונגריה במרץ 2023 זכה במדליית ארד בריצת שליחים 4x100 בתוצאה של 37.76 שניות, אחרי ארצות הברית (37.38 שניות) ואיטליה (37.62 שניות). באליפות העולם באולם שנערכה בגלאזגו, הממלכה המאוחדת במרץ 2024 זכה במדליית ארד בריצת 60 מטר בתוצאה של 6.46 שניות, אחרי כריסטיאן קולמן (6.41 שניות) ונואה ליילס (6.44 שניות), שניהם מארצות הברית. ריצת 60 מטר: 6.46 שניות (2024) ריצת 100 מטר: 9.89 שניות (2023) ריצת 200 מטר: 20.83 שניות (2023) אקים בלייק, באתר התאחדות האתלטיקה הבין-לאומית
מוזאלה סאמוקונגה

מוזאלה סאמוקונגה (באנגלית: Muzala Samukonga; נולד ב-9 בדצמבר 2002) הוא אתלט זמבי, אלוף אפריקה (סנט פייר 2022) בריצת 400 מטר. סאמוקונגה נולד וגדל בזמביה. באליפות העולם שנערכה ביולי ביוג'ין שבאורגון, ארצות הברית סיים סאמוקונגה במקום התשיעי בריצת 400 מטר בשיא אישי חדש של 45.02 שניות. באליפות אפריקה שנערכה באוגוסט בסנט פייר שבמאוריציוס זכה סאמוקונגה במדליית זהב בריצת 400 מטר בתוצאה של 45.31 שניות. הוא זכה עם נבחרת השליחים של זמביה במדליית כסף במרוץ שליחים 4x400 מטר, בתוצאה של 3:05.53 דקות. 200 מטר: 20.48 שניות (2022) 400 מטר: 43.91 שניות (2023), שיא זמביה מדיה וקבצים בנושא מוזאלה סאמוקונגה בוויקישיתוף מוזאלה סאמוקונגה, באתר התאחדות האתלטיקה הבין-לאומית
חן שינה

חן שינה הוא ספורטאי פאראלימפי לשעבר. שינה אובחן לאחר לידתו עם שיתוק מוחין והוא בעל מוגבלות ביד ורגל ימין. במשחקים הפאראלימפיים ברצלונה (1992) התחרה בזריקת דיסקוס בדרגת נכות C7. הוא דורג במקום ה-11 עם תוצאה של 21.84 מטר. שינה עבר בהמשך לאימון בקרוספיט: הרמת כוח וקטלבל, ופעיל במסגרת עמותת אתגרים. פירוט השתתפותו בתחרויות המשחקים הפאראלימפיים באתר הרשמי של IPC (באנגלית)
מרקו ארופ

מרקו ארופ (באנגלית: Marco Arop; נולד ב-20 בספטמבר 1998) הוא אתלט קנדי יליד סודאן, אלוף העולם (בודפשט 2023) וזוכה מדליית ארד באליפות העולם (יוג'ין 2022) בריצת 800 מטר. ארופ נולד בח'רטום שבסודאן, ובצעירותו ברח עם משפחתו מסודאן בשל מלחמת האזרחים הסודאנית השנייה. את שנותיו הראשונות לאחר הבריחה העביר יחד עם הוריו ושלושת אחיו הבוגרים בדירה במצרים, ולאחר מכן הם היגרו לקנדה. באליפות אמריקה הצפונית, אמריקה המרכזית והקריביים שנערכה באוגוסט בטורונטו שבקנדה זכה ארופ במדליית כסף בריצת 800 מטר בתוצאה של 1:46.82 דקות. באליפות העולם שנערכה בספטמבר-אוקטובר בדוחה שבקטר סיים ארופ במקום השביעי בריצת 800 מטר בתוצאה של 1:45.78 דקות. באולימפיאדת טוקיו שנערכה ביולי-אוגוסט בטוקיו שביפן סיים ארופ במקום 14 בריצת 800 מטר בתוצאה של 1:44.90 דקות. באליפות העולם באולם שנערכה במרץ בבלגרד שבסרביה סיים ארופ במקום השמיני בריצת 800 מטר בתוצאה של 1:47.58 דקות. באליפות העולם שנערכה ביולי ביוג'ין שבאורגון, ארצות הברית זכה ארופ במדליית ארד בריצת 800 מטר בתוצאה של 1:44.28 דקות, אחרי עמנואל קוריר מקניה (1:43.71 דקות) וג'מאל סג'אתי מאלג'יריה (1:44.14 דקות). באליפות העולם שנערכה בבודפשט, הונגריה ב-26 באוגוסט זכה במדליית זהב בריצת 800 מטר בתוצאה של 1:44.24 דקות, לפני עמנואל ואניוני מקניה (1:44.53 דקות) ובן פטיסון מהממלכה המאוחדת (1:44.83 שניות). 800 מטר: 1:43.26 דקות (2021) אתר האינטרנט הרשמי של מרקו ארופ מדיה וקבצים בנושא מרקו ארופ בוויקישיתוף מרקו ארופ, באתר olympedia.org מרקו ארופ, באתר התאחדות האתלטיקה הבין-לאומית
בנז'מן רובר

בנז'מן רובר (בצרפתית: Benjamin Robert; נולד ב-4 בינואר 1998) הוא אתלט צרפתי, סגן אלוף אירופה באולם (איסטנבול 2023) בריצת 800 מטר. רובר נולד וגדל בטולוז שבצרפת. באליפות אירופה באולם שנערכה במרץ בטורון, פולין סיים רובר במקום 12 בריצת 800 מטר בתוצאה של 1:48.25 דקות. באולימפיאדת טוקיו שנערכה ביולי-אוגוסט בטוקיו, יפן סיים במקום 35 בריצת 800 מטר בתוצאה של 1:47.12 דקות. באליפות העולם שנערכה ביולי ביוג'ין, אורגון, ארצות הברית סיים במקום תשיעי בריצת 800 מטר בתוצאה של 1:45.67 דקות. באליפות אירופה שנערכה באוגוסט במינכן, גרמניה סיים במקום חמישי בריצת 800 מטר בתוצאה של 1:45.42 דקות. באליפות אירופה באולם שנערכה במרץ באיסטנבול, טורקיה זכה במדליית כסף בריצת 800 מטר בתוצאה של 1:47.34 דקות, אחרי אדריאן בן מספרד (1:47.34 דקות) ולפני אליוט קרסטן מבלגיה (1:47.65 דקות). 800 מטר: 1:43.48 דקות (2023) 800 מטר: 1:46.06 דקות (2021) מדיה וקבצים בנושא בנז'מן רובר בוויקישיתוף בנז'מן רובר, ברשת החברתית LinkedIn בנז'מן רובר, באתר olympedia.org בנז'מן רובר, באתר התאחדות האתלטיקה הבין-לאומית
וילסון אודובר

וילסון סרז' אריק אודובר (בצרפתית: Wilson Serge Eric Odobert; נולד ב-28 בנובמבר 2004 במו שבצרפת) הוא כדורגלן צרפתי המשחק בעמדת קשר הכנף בקבוצת טוטנהאם הוטספר מהפרמייר ליג. אודובר גדל במחלקות הנוער של USF טרילפור ופריז סן-ז'רמן. ב-15 ביולי 2022 חתם אודובר על חוזה לשלוש שנים בטרואה מליגת העל הצרפתית. ב-7 באוגוסט ערך את הופעת הבכורה שלו במועדון, בהפסד 3-2 למונפלייה במסגרת המחזור הראשון בליגה לעונת 2022/2023. ב-28 באוגוסט הבקיע את שער הבכורה שלו במועדון, בניצחון 3-1 על אנז'ה במסגרת המחזור הרביעי בליגה. הוא שיחק במועדון במשך עונה אחת, במהלכה ערך 32 הופעות ליגה והבקיע ארבעה שערים. ב-12 באוגוסט 2023 חתם אודובר על חוזה לחמש שנים בברנלי מהפרמייר ליג. ב-30 באוגוסט ערך את הופעתו הבכורה בניצחון 1-0 על נוטינגהאם פורסט בגביע הליגה. ב-16 באוגוסט 2024 חתם אודובר לחמש שנים בטוטנהאם הוטספר. אודובר נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2023, וערך שלוש הופעות בטורניר, בהן הבקיע שער אחד. מדיה וקבצים בנושא וילסון אודובר בוויקישיתוף וילסון אודובר, ברשת החברתית אינסטגרם וילסון אודובר, באתר Transfermarkt וילסון אודובר, באתר Soccerway וילסון אודובר, באתר BDFutbol וילסון אודובר, באתר WorldFootball.net וילסון אודובר, באתר FootballDatabase.eu וילסון אודובר, באתר ESPN Wilson Odobert signe son premier contrat pro à l'ESTAC ! באתר הרשמי של טרואה, 15 ביולי 2022 (בצרפתית) Burnley sign France Under-20 forward Odobert באתר BBC, ‏ 12 באוגוסט 2023 (באנגלית)
בירקה היילום

בירקה היילום (באנגלית: Birke Haylom; נולדה ב-6 בינואר 2006) היא אתלטית אתיופית, אלופת העולם עד גיל 20 (קאלי 2022) בריצת 1500 מטר. היילום נולדה וגדלה באתיופיה. באליפות העולם עד גיל 20 שנערכה באוגוסט בקאלי שבקולומביה זכתה היילום במדליית זהב בריצת 1500 מטר בשיא אליפות חדש של 4:04.27 דקות. בתחרות שנערכה באוסלו שבנורווגיה ב-15 ביוני קבעה היילום שיא עולם עד גיל 20 בריצת מייל, בתוצאה של 4:17.13 דקות. אצטדיון ריצת 1500 מטר: 3:54.93 דקות (2023), שיא אפריקה עד גיל 20 ריצת מייל: 4:17.13 דקות (2023), שיא עולם עד גיל 20 ריצת 3000 מטר: 9:09.90 דקות (2022) ריצת 5000 מטר: 14:37.94 דקות (2023), שיא אפריקה עד גיל 18 מדיה וקבצים בנושא בירקה היילום בוויקישיתוף בירקה היילום, באתר התאחדות האתלטיקה הבין-לאומית ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בירקה היילום".
פרס הווידאו קליפים של MTV לקליפ ה-R&B הטוב ביותר

פרס הווידאו קליפים של MTV לקליפ ה-R&B הטוב ביותר הוענק לראשונה בשנת 1993 בשם "קליפ ה-R&B הטוב ביותר", והוא הוענק מדי שנה עד 2006, שכן בשנה שלאחר מכן MTV חידשו את טקס הפרסים וביטלו את כל קטגוריות הז'אנר. עם זאת, בשנה שלאחר מכן, כש-MTV החזירו את הטקס לפורמט הקודם שלו, קליפ ה-R&B הטוב ביותר לא חזר למרות ארבעה פרסי ז'אנר אחרים שכן שבו. רק ב-2019 חזר הפרס, כעת תחת השם הקצר יותר של "ה-R&B הטוב ביותר". אן ווג, דסטיניז צ'יילד, ביונסה, דה ויקנד ואלישה קיז הן שיאני הזכיות בפרס, כל אחד זכה בו פעמיים. קיז היא גם שיאנית המועמדויות של הקטגוריה, וקיבלה את המועמדות השמינית שלה ב-2023. פרס המוזיקה של MTV אירופה לאמן ה-R&B טוב ביותר Dan Heching, MTV VMAs 2024: See who won, CNN, ‏2024-09-12
אתר ניסויים רייגן

אתר ניסויים רייגן (אנגלית: Ronald Reagan Ballistic Missile Defense Test Site, Reagan Test Site), הוא אתר ניסוי ונמל החלל שממוקם באיי מרשל בשטח של כ-1,900,000 קמ"ר וכולל מתקנים פרוסים במספר אטולים. במהלך מלחמת העולם השנייה באזור הוקם בסיס של צי ארצות הברית. בשנת 1959 האתר הועבר לאחריות חיל האוויר של ארצות הברית שבנה מתקן לניסוי מערכות נשק מתקדמות. השטח הושכר למשרד ההגנה של ארצות הברית עד לשנת 2066. האתר כולל מתקנים שונים בתחום מכ"ם, תחנות בקרה וכני שיגור. סיב אופטי ייעודי מקשר את האתר עם מתקנים באי גואם. המתקן הראשי ממוקם באטול קוואג'לין. עיקר הפעילות הוא שיגורי ניסוי של טילים בליסטיים ושיגורי טילי מזג אוויר לטיסה תת-מסלולית. בשנת 2000 בוצע המראה של מטוס לוקהיד L-1011 ממנו שוגר משגר מדגים פגאסוס עם לוויינים. בשנת 2005 החלו שיגורים של משגר פאלקון 1 של חברת ספייס X. לאחר מספר שיגורים שנכשלו בשנת 2009 בוצע שיגור מוצלח. בהמשך החברה עברה לשימוש באתרי שיגור אחרים. האתר קיבל את שמו הנוכחי בשנת 1999. בהתאם להארכה אמריקאית החל משנת 2035 קיימת סכנה להצפת השטח על ידי האוקיינוס. מדיה וקבצים בנושא אתר ניסויים רייגן בוויקישיתוף תיאור האתר תיאור פעילות באתר תיאור פעילות מאתר צבא ארצות הברית סרטון על האתר ופעילותו Scott Waldman,E&E News, Key Missile Defense Installation Will be Uninhabitable in Less Than 20 Years, Scientific American (באנגלית)
משפט קרומיי-הונשה

משפט קרומיי-הונשה (בגרמנית: Krumey-Hunsche-Prozess) היה הליך פלילי פלילי נגד הרמן קרומיי ואוטו הונשה אשר התרחש ב-27 באפריל 1964 עד 3 בפברואר 1965 בפני בית המשפט האזורי בפרנקפורט אם מיין. האישום היה "רצח קולקטיבי בהמון סעיפים לא מוגדרים". ספציפית, התובע הציבורי האשים את "פקידי המשרד" מילולית "פקידי השולחן" קרומיי והונשה בהשתתפות ברצח של לפחות 300,000 יהודים שגורשו מהונגריה למחנה ההשמדה אושוויץ-בירקנאו ב-1944. משפט חבר המושבעים נערך ב"בית גאלוס" (אנ') בפרנקפורט, שם התקיים גם משפט אושוויץ בהשני (בפרנקפורט). גם הצדדים המעורבים בתהליך היו זהים בחלקם. התובע הציבורי הראשון הנס גרוסמן (אנ') והתובע הציבורי אדולף שטיינבאכר הובילו את התביעה, נציגי התובעים המשותפים היו עורכי הדין הנרי אורמונד, כריסטיאן ראבה (אנ') ורוברט קמפנר. הנס לטרנסר ופריץ סטיינאקר פעלו כפרקליטי ההגנה של הונשה, קרומיי יוצג על ידי אריך שמידט-לייכנר (גר'). במשפט זה כמו כן במשפט אייכמן העידה ניצולת השואה היהודייה-הונגרייה-ישראלית אלישבע (ארז'י) סנש. לאחר תשעה חודשי משפט, אוטו הונשה זוכה, הרמן קרומיי נידון לחמש שנות מאסר. בקיזוז זמן שהייה במעצר מאז 1960, הוא שוחרר. גם הפרקליטות וגם ההגנה ערערו, ועל כך החליט בית המשפט הפדרלי לצדק על ביטול פסק הדין. התיק הוחזר לבית המשפט המחוזי, שהמליץ להחמיר בעונשו של קרומי. כתוצאה מכך, הוא נידון למאסר עולם באוגוסט 1969, אך גם הונשה נידון לשתים עשרה שנים על היותו מסייע לרצח. בינואר 1973, הערעור של קרומיי נדחה על ידי בית המשפט הפדרלי לצדק (בגרמנית Bundesgerichtshof‏}, BGH) הוא בית המשפט הגבוה ביותר בתחום השיפוט האזרחי והפלילי בגרמניה, כך שפסק הדין הפך לסופי. בשנת 1981 שוחרר קרומיי מהכלא עקב מחלה ומת זמן קצר לאחר מכן. לא ידוע דבר על חייו של הונשה לאחר מתן גזר הדין. Christian Ritz:. In:. Nr. 40. Nomos Verlagsgesellschaft mbH, 2007. Robert Max Wasilii Kempner:. Hrsg.: Delphi Politik (= Band 4). 2. Auflage. Greno-Verlag, Nördlingen 1987, ISBN 3-89190-953-5. Kerstin Freudiger:. Mohr Siebeck Verlag, Tübingen 2002, ISBN 3-16-147687-5. Landgericht Frankfurt/Main (Hrsg.):. 3. Februar 1962. Torben Fischer, Matthias N. Lorenz:. 2007, ISBN 978-3-8376-2366-6. Bundesgerichtshof (Hrsg.):. 22. März 1967. Landgericht Frankfurt/Main (Hrsg.):. 29. August 1969. Bundesgerichtshof (Hrsg.):. 17. Januar 1973. Stefan D. Yada-Mc Neal:. Books on Demand, 2018, ISBN 978-3-7481-2924-0. EHRI - Krumey-Hunsche-Prozess (ehri-project.eu) TEUFELSKREIS AUS BLUT UND TINTE Merkwürdiges im Frankfurter SS-Prozeß
ג'נט סקוט

ג'נט סקוט, באנגלית: Jeannette Scott ‏ (1864–1937) הייתה ציירת אמריקאית ילידת קנדה. היא הפכה לראש המחלקה לציור באוניברסיטת סירקיוז. סקוט נולדה בשנת 1864 בקינקרדין, מערב קנדה. עם מות אביה, כשהייתה בת עשרים ואחת, היא עברה לארצות הברית שם למדה בבית הספר לעיצוב לנשים בפילדלפיה, שם היו בין הפרופסורים שלה אמילי סארטיין. היא גם למדה באקדמיה לאמנויות של פנסילבניה . מ-1889 עד 1894, סקוט למדה בפריז באקדמיה ז'וליאן ובאקדמיה קולרוסי. מוריה בפריז כללו את ג'וזף בלאן, גוסטב-קלוד-אטיין קורטואה ואלפונס מוכה. סקוט הציגה את עבודותיה בארמון האמנויות היפות בתערוכה העולמית של קולומביה ב-1893 בשיקגו, אילינוי. סקוט גם הציגה את אמנותה במועדון האמנות של בוסטון ובאקדמיה הלאומית לעיצוב בניו יורק. סקוט הייתה חברה בפדרציה האמריקאית לאמנויות. היא גם עבדה עם הוועדה הבין-אמריקאית לנשים. בשנת 1895 הפכה סקוט לפרופסור לציור במכללה לאמנויות יפות באוניברסיטת סירקיוז. בשנת 1902 הפכה לראש מחלקת הציור, לימדה שם עד 1927, אז פרשה. סקוט מתה ב-1937 בסקנאייטלס, ניו יורק. מדיה וקבצים בנושא ג'נט סקוט בוויקישיתוף Jeannette Scott". Clara database. National Museum of Women in the Arts "Jeannette Scott". AskArt. Jeannette Scott". Vose Galleries. "Jeannette Scott". Skaneateles. Nichols, K. L. "Women's Art at the World's Columbian Fair & Exposition, Chicago 1893".
שיטות נומריות לחישוב אינטגרלים מסוימים

בעוד שחלק מהאינטגרלים ניתן לחשב באמצעות שיטות אנליטיות הרי יש אינטגרלים אותם לא ניתן לחשב בצורה כזאת אלא רק עם אנליזה נומרית, כלומר התוצאה המתקבלת היא מספר מסוים המדויק בכל רמת דיוק שנרצה. להלן רשימה חלקית של שיטות לביצוע תהליך זה: לפי הגדרת האינטגרל לפי רימן מתקיים: ∫ a b f ( x ) d x = lim n → ∞ σ n ( f ) = lim n → ∞ ∑ i = 1 n f ( ξ i ) ⋅ ( x i − x i − 1 ) {\displaystyle \int _{a}^{b}{f(x)\,\mathrm {d} x}=\lim _{n\to \infty }{\sigma _{n}(f)}=\lim _{n\to \infty }{\sum _{i=1}^{n}{f(\xi _{i})\cdot (x_{i}-x_{i-1})}}} כאשר ξ i ∈ [ x i − 1 , x i ] {\displaystyle \xi _{i}\in [x_{i-1},x_{i}]} וההפרש בין נקודות סמוכות שואף לאפס כאשר n {\displaystyle n} שואף לאינסוף. באנליזה נומרית לא ניתן אמנם להגיע לטור אינסופי אבל ניתן להשתמש בנוסחת הסכום על מנת להגיע לדיוק הנדרש. דבר זה נעשה על ידי שימוש בסכום: ∑ i = 1 n w i ⋅ f ( ξ i ) ⋅ ( x i − x i − 1 ) {\displaystyle \sum _{i=1}^{n}{w_{i}\cdot f(\xi _{i})\cdot (x_{i}-x_{i-1})}} (כאשר w i {\displaystyle \,w_{i}} הוא המשקל של הנקודה) כקירוב לאינטגרל. ניתן להוכיח כי בתנאים מסוימים (השונים במקצת בין השיטות אולם בעיקרם קשורים לרציפות ולאינטגרביליות של הפונקציה) הגדלת מספר הנקודות מביא לקירוב טוב יותר (מידת הקירוב המדויקת תלויה בשיטה). את הנקודות ואת המשקלים קובעים על פי השיטה המדויקת, כאשר ישנו מספר רב של שיטות מסוג זה כמו שיטת הטרפז, המקרבת את השטח הכלוא מתחת לגרף הפונקציה לאוסף של טרפזים (ראו הדוגמה להלן), שיטת סימפסון (המקרבת את גרף הפונקציה לאוסף של פרבולות), שיטת רומברג (שיטה העושה שימוש בשיטת הטרפז עם מרווחים הולכים וקטנים), שיטת גאוס (עושה שימוש במקדמים המחושבים על פי פולינומים אורתוגונליים). כמו כן השיטות מתחלקות לשיטות פתוחות (בלי התחשבות בנקודות הקצה) ולשיטות סגורות (המתחשבות בכל הנקודות). שיטת הטרפז עושה שימוש במשקלות של w i = 1 2 {\displaystyle w_{i}={\frac {1}{2}}} כאשר המרחקים קבועים בין הנקודות, כלומר: ∫ a b f ( x ) d x ≈ b − a n ( f ( a ) + f ( b ) 2 + ∑ i = 1 n − 1 f ( a + b − a n i ) ) {\displaystyle \int _{a}^{b}{f(x)\,\mathrm {d} x}\approx {\frac {b-a}{n}}\left({\frac {f(a)+f(b)}{2}}+\sum _{i=1}^{n-1}f\left(a+{\frac {b-a}{n}}i\right)\right)} כאשר ניתן לשפר את הדיוק באמצעות הגדלת מספר הנקודות. ערך מורחב – שיטת מונטה קרלו שיטת מונטה קרלו היא שיטת חישוב סטטיסטית שניתן לתאר בקיצור כך: נצייר את צורת הגרף על משטח בעל גודל ידוע ונסמן עליו "פגיעות" באופן אקראי. באמצעות חישוב מספר הפגיעות בתוך התחום החסום על ידי הגרף חלקי מספר הפגיעות מחוץ לו ניתן לחשב את גודל אותו התחום. באמצעות מחשב ניתן לחשב כך תוצאות מדויקות באופן מפתיע. ישנם מספר אינטגרלים ידועים הממומשים לרוב כפונקציות מיוחדות, הנפוצה בהן היא ההתפלגות הנורמלית בעזרתה ניתן לחשב אינטגרלים אחרים. דוגמה: דבר זה מאפשר לחשב את האינטגרל תוך שימוש בפונקציה שלה יש קירובים רציונליים מוכרים. שיטות אינטגרציה שיטות למציאת אינטגרלים לא מסוימים שיטות אנליטיות לחישוב אינטגרלים מסוימים שיטות נומריות לחישוב אינטגרלים מסוימים, באתר MathWorld (באנגלית)
תקן ביקורת 240

תקן ביקורת 240 – אחריות המבקר לשקול אפשרות קיומה של תרמית במסגרת ביקורת של דוחות כספיים הוא תקן ביקורת שפורסם על ידי לשכת רואי החשבון בישראל ועוסק בנושא של תרמית בעת עריכת הדוחות הכספיים של גוף מבוקר. בהתאם לכך, התקן קובע כי על רואה החשבון המבקר להיות מודע לאפשרות כי בעת עריכת דוחות כספיים של גוף מבוקר התקיימה תרמית, שנועדה למנוע הצגה אמיתית ונכונה של הדוחות הכספיים. תרמית זאת יכולה לנבוע ממגוון סיבות, בין השאר צורך של יחיד או מספר יחידים בגוף המבוקר להסתיר פעולות מסוימות, ויכולה להתקיים במגוון דרכים, בין השאר על ידי רשימת פקודות יומן פיקטיביות. התקן קובע כי על רואה החשבון המבקר להפעיל מספר אמצעים ונהלים כדי לבחון קיומה של תרמית ולהיות בקשר עם הגופים במבוקר שתפקידם להיות אחראיים על הבקרה הכספית והתפעולית. כמו כן, על רואה החשבון לתעד את אותם אמצעים שבהם הוא נקט בנושא זה ולציין את עיקרי ממצאיו. התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן. התקן מבוסס ברובו על תקן ביקורת 92 (שפורסם בשנת 2006). בנוסף, התקן מבוסס בחלקו על תקנים קודמים, כגון תקן ביקורת 115 ועוד. כמו כן, תקן זה מבוסס על תקן ביקורת בינלאומי ISA 240 של הפדרציה הבינלאומית של רואי החשבון (IFAC) תוך התאמה לישראל. תקן ביקורת 240, באתר לשכת רואי החשבון תקן ביקורת 92, באתר לשכת רואי החשבון תקן ISA 240 באתר של הפדרציה הבינלאומית של רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.